**Csomád Község Önkormányzat Képviselő-testületének**

**…/2017. (....) önkormányzati rendelete**

**a nyersanyagnormákról és az étkezési térítési díjakról**

Csomád Község Önkormányzatának Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1.    §** (1)  Jelen rendelet hatálya kiterjed Csomád Község Önkormányzat közigazgatási területén lévő – az önkormányzat vagy intézménye által biztosított étkezés után – a köznevelési intézményekben a gyermekek, továbbá az intézmények munkavállalói, közalkalmazottai és a vendég étkezők által fizetendő étkezési térítési díjakra.

(2) *Az étkezési térítési díj:* az élelmezés nyersanyagköltségére, az étkeztetés megszervezésére valamint az étel előállításával és szállításával kapcsolatosan az adott évre tervezett kiadásoknak a tervezett ellátotti létszámra jutó napi összege.

*(3)* Felnőtt kedvezményesen étkezők: A munkakörében étkeztetési feladatot ellátó, vagy az étkeztetés szolgáltatás nyújtásához szorosan kapcsolódó munkakört betöltő dolgozó.

(4) Az étkezést igénybe veheti a munkaviszonyban álló dolgozó akkor is, ha:

1. fizetett szabadságon,
2. fizetés nélküli szabadságon,
3. táppénzes állományban,
4. szülési vagy gyermekgondozási szabadságon van.

(5) Csomád Község Önkormányzatának Képviselő-testülete a személyes gondoskodás keretében biztosított étkeztetésben alkalmazott nyersanyagnormát korcsoportonként határozza meg.

**2.    §**   Az óvodás gyermekek részére biztosított nyersanyagnorma 370,- Ft + ÁFA, melyből

a)    tízórai nyersanyagnorma 104,- Ft + ÁFA

b)    ebéd nyersanyagnorma 196,- Ft + ÁFA

c)    uzsonna nyersanyagnorma 70,- Ft + ÁFA

**3.    §**   Az iskolás gyermekek részére biztosított nyersanyagnorma 390.- Ft+ ÁFA, melyből

a)  tízórai nyersanyagnorma 90,- Ft + ÁFA

b)  ebéd nyersanyagnorma 226,- Ft + ÁFA

c)  uzsonna nyersanyagnorma 74,- Ft + ÁFA

**4.    §**   A felnőtt étkeztetésben biztosított nyersanyagnorma 390.- Ft + ÁFA

**5.    §** (1)   A Képviselő-testület a fenntartásában lévő Csomádi Napsugár Óvoda-Bölcsődében az óvodai gyermekétkeztetés keretében alkalmazott intézményi térítési díjat 370.- Ft + ÁFA összeggel állapítja meg, melyből

           a)    a tízórai térítési díja 104.- Ft + ÁFA,

           b)    az ebéd térítési díja 196.- Ft + ÁFA,

           c)    az uzsonna térítési díja 70.- Ft + ÁFA,

d)    az tízórai és ebéd térítési díja 300.- Ft + ÁFA,

           e)    az ebéd és uzsonna térítési díja 266.- Ft + ÁFA,

**6.    §**   (1)   Az iskolás gyermekek étkeztetése keretében alkalmazott intézményi térítési díjat 390.- Ft+ ÁFA összeggel állapítja meg, melyből

a)  tízórai térítési díja 90,- Ft + ÁFA

b)  ebéd térítési díja 226,- Ft + ÁFA

c)  uzsonna térítési díja 74,- Ft + ÁFA,

d)  tízórai és ebéd térítési díja 316,- Ft + ÁFA

e)  ebéd és uzsonna térítési díja 300,- Ft + ÁFA,

**7.    §** A felnőtt étkeztetésben keretében alkalmazott térítési díj (rezsiköltséggel növelt) 850 Ft + ÁFA

a)  tízórai térítési díja 196,- Ft + ÁFA

b)  ebéd térítési díja 493,- Ft + ÁFA

c)  uzsonna térítési díja 161,- Ft + ÁFA,

**8. §** A felnőtt kedvezményesen étkezők (óvónő, dajka, konyhai dolgozó, kisgyermeknevelő) személyi térítési díja megegyezik a nyersanyagnormával, melyből

1. tízórai térítési díja: 90,- Ft + ÁFA,
2. ebéd térítési díja: 226,- Ft + ÁFA,
3. uzsonna térítési díja: 74,- Ft + ÁFA.

**9. §** (1) A havi térítési díjat gyermekétkeztetés esetében tárgyhónap 10. napjáig kell megfizetni.

(2) vendégétkeztetés esetében megrendeléskor, munkahelyi étkeztetésnél a tárgyhónap utolsó napjáig kell megfizetni.

(3) A rendszeresen, havonta előre igényelt étkeztetés esetében az étkezések lemondását az igénybevételt megelőző 2 munkanappal lehet bejelenteni. Ezt követően az előzőleg bejelentett, de igénybe nem vett étkezések személyi térítési díjai nem törölhetőek.

**10.    §** (1)   Jelen rendelet 2018. január 1-jén lép hatályba.

          (2) E rendelet hatályba lépésével egyidejűleg hatályát veszti Csomád Község Önkormányzata Képviselő-testületének a nyersanyagnormákról és az étkezési térítési díjakról szóló 17/2016.(XI.23.) önkormányzati rendelete.

                    Klement János                             Dr. Finta Béla

                      polgármester                                     jegyző

***1. számú melléklet a …/2017. (...) számú önkormányzati rendelethez***

**Az önkormányzati fenntartású Csomádi Napsugár Óvoda-Bölcsőde konyhán 2018. január 1. napjától alkalmazandó óvodai és iskolai élelmezési nyersanyagnormák és térítési díjak**

**1. Nyersanyagnormák**

**1.1.** Súlyozott nyersanyag költség: **383.-Ft/nap + ÁFA**

(a háromszori étkezésre vonatkoztatott

megosztás:

óvoda:53 % ebéd, 28 % tízórai,

19 % uzsonna

iskola: 58% ebéd, 23% tízórai,

19% uzsonna)

**2. Térítési díjak**

**2.1.** Óvodás gyermekek étkezők térítési díja:

napi háromszori étkezéssel: **370 Ft/nap+ÁFA**

tízórai és ebéd: **300 Ft/nap+ÁFA**

ebéd és uzsonna: **266 Ft/nap+ÁFA**

**2.2.** Iskolás (napközis) gyermekétkezők térítési díja:

napi háromszori étkezéssel: **390 Ft/nap+ÁFA**

tízórai és ebéd: **316 Ft/nap+ÁFA**

ebéd és uzsonna: **300 Ft/nap+ÁFA**

ebéd: **226 Ft/nap+ÁFA**

**2.3.** Felnőtt kedvezményesen étkezők térítési díja:  **380 Ft/nap+ÁFA**

(óvónő, dajka, konyhai dolgozó, kisgyermeknevelő, napi háromszori étkezés)

**2.4.** Felnőtt étkezők térítési díja: 493 Ft/nap+ÁFA

(egyszeri – ebéd-étkezés- napközis nevelők, vendég étkezők)

INDOKOLÁS

Általános indokolás

Az élelmezési díjak minimális emelését javasoljuk annak érdekében, hogy az ellátás színvonalát fenn tudja tartani.

Részletes indokolás

1.§-hoz: A rendelet hatályát határozza meg, továbbá a a rendeletben alkalmazott egyes fogalmakat értelmező rendelkezéseket tartalmaz.

2-4. §-hoz: A nyersanyagnormákat határozzák meg.

5-8.§-hoz: Az étkezési térítési díjakat határozzák meg.

9.§-hoz: A térítési díj megfizetéséről rendelkezik.

10.§-hoz: Hatályba léptető és hatályon kívül helyező rendelkezéseket tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **Csomád Község Önkormányzat Képviselő-testületének …../2017. (…) önkormányzati rendelete**

**a nyersanyagnormákról és az étkezési térítési díjakról**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai: A tervezett jogszabálynak jelentős társadalmi hatása nincs.
* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabálynak költségvetési hatása van.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabálynak egészségi következményei lehetnek a minőségi étkezés színvonalának fenntartása révén.
* Adminisztratív terheket befolyásoló hatásai: A tervezett jogszabály az adminisztratív terheket nem növeli.

1. A jogszabály megalkotásának szükségessége, a jogalkotás elmaradásának várható következményei: A színvonalas minőségi étkezés fenntartása érdekében indokolt a térítési díjak emelése, melyek rendeleti formában határozhatók meg.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.